ขอสอบถามคุณค่ะ พอดีเมื่อต้นเดือนเมษา ได้โดนหนูข่วนมันกระโดดขึ้นมาจากถุงขยะที่จะเอาไปทิ้งค่ะ เป็นรอยนิดเดียวรีบล้างนำ้สบู่ค่ะ หลังจากนั้นเลยไม่คิดอะไรมาก พอดีที่บ้านเพิ่งมารู้เค้าเลยจะให้ไปฉีดพิษสุนัขบ้าค่ะ เลยอยากถามคุณว่าผ่านมา20สิบกว่าวันแล้วยังฉีดได้มั้ยคะ แล้วฉีดช้าขนาดนี้ยาจะยังได้ผลมั้ยคะ ตอนนี้เริ่มกลัวๆแล้วค่ะ
สวัสดีค่ะ โรคพิษสุนัขบ้านั้นส่วนใหญ่มากกว่า 90% พบในสุนัข ส่วนน้อยพบในแมว ส่วนในหนูนั้นพบได้น้อยมากมาก แต่ก็ถือว่ามีโอกาสเป็นไปได้ที่จะติดเชื้อพิษสุนัขบ้าจากหนู ดังนั้นแนะนำให้ฉีดวัคซีนป้องกันพิษสุนัขบ้าไว้ค่ะ โดยแม้จะผ่านมา 20 กว่าวันแล้ว ก็ยังสามารถไปฉีดวัคซีนได้อยู่ค่ะ เนื่องจากระยะฟักตัวของโรคพิษสุนัขบ้านั้น ส่วนใหญ่ใช้เวลานานเป็นเดือนค่ะ